Heidi Weng fornøyd tross prolog-exit – Klæbo suveren
Med tiden 2.28,95 var det ingen som var i nærheten av å tukte 22-åringen på sprintprologen i Ruka. Nærmest var lagkompis Eirik Brandsdal, som var i mål 3,21 bak Klæbo. – Han er et hav foran resten. Et hav foran! kommenterer Jann Post for NRK. – Det ser ut som om Johannes Høsflot Klæbo er like suveren i prologen denne sesongen som forrige, supplerer Torgeir Bjørn. Klæbos første prolog er akkurat slik vi er vant til å se ham fra forrige vinter. Men Klæbo er ikke vant til å se noen som ligner så mye på ham som denne 14-åringen:Det var ikke bare Klæbo som hadde en god dag i sporet. Av de norske herrene var det bare Martin Nyenget som røk ut i prologen. Det betyr at vi har syv norske herrer i utslagsrundene som begynner 12.30. VG Direkte: Følg finalerundene her! Eirik Brandsdal (nummer to), Kasper Stadaas (nummer seks), Emil Iversen (nummer syv) og Sondre Turvoll Fossli (nummer 10) gjorde at vi fikk fem nordmenn blant topp 10. – For konkurrentene er det dårlig nytt, konstaterer Torgeir Bjørn. Iversen gikk meget målbevisst frem til målområdet hvor løperne velger hvilket kvartfinaleheat de vil gå i, etter resultatlisten. Iversen startet sesongen knallsterkt på Beitostølen forrige helg. Sindre Bjørnstad Skar (nummer 16) og Finn-Hågen Krogh (nummer 22) er de to siste nordmennene som har mulighet på seier i verdenscupåpningen i Ruka. Ellers er det verdt å merke seg at russiske Aleksander Bolsjunov knep 3. plassen i prologen, 3,75 bak Klæbo, mens Federico Pellegrino endte som nummer elleve, 7,03 sekunder bak den suverene nordmannen.På damesiden var det tre norske som ikke tok seg videre, deriblant Heidi Weng . Hun var likevel fornøyd. – Jeg er ikke i sprintform og må gå her for å prøve meg. Jeg mangler hardøkter så det var digg med gjennomkjøring. Sånn sett er jeg fornøyd med at det kjennes bedre ut enn på lenge, sier hun til VG og TV 2. Weng løp deretter bort fra pressen fordi hun frøs. Det er smågrått i Ruka. Men strålende langrennsforhold. Nesten vindstille. Noen minusgrader.I prologen endte Weng som nummer 42. De 30 beste går videre. 27-åringen var 12,56 sekunder bak prolog-vinner Natalja Neprjajeva på den 1,4 kilometer lange distansen. Weng var drøye fire sekunder bak 30. plassen. – Det gode er at hun kan hvile seg til i morgen, sa Torgeir Bjørn, NRK-ekspert, og sikter til søndagens 10 kilometer. Ragnhild Haga og Kari Øyre Slind ble også slått ut. Også amerikanske Jessica Diggins er ute.Maiken Caspersen Falla virket derimot frisk og var nummer to i mål. Svenske Stina Nilsson ble nummer tre. – Det var en bedre prolog enn jeg har gått på lenge, så jeg er fornøyd. Det gjelder å være på hugget nå, sier Falla til VG. Anna Svendsen, Tiril Udnes Weng, Lotta Udnes Weng og Ingvild Flugstad Østberg er også videre. Finalene starter klokken 12.30. Weng leverte ingen sterk åpning på Beitostølen sist helg heller. Hun var over to minutter bak Therese Johaug på 10 kilometer klassisk, mens hun ble nummer 21 på sprinten. Trener Ole Morten Iversen har varslet at han vil bremse hvor mange renn fjorårets verdenscupvinner går . Dette sa Weng etter Beito-løpet:
Heidi Weng (27) gikk ikke fort nok til å få gå sprint-kvartfinalene under verdenscupåpningen. På herresiden var Johannes Høsflot Klæbo (22) suveren.